Asia C-623/11

Geodis Calberson GE

vastaan

Établissement national des produits de l’agriculture et de la mer (FranceAgriMer)

(Conseil d’État’n (Ranska) esittämä ennakkoratkaisupyyntö)

”Maatalous — Elintarvikeapu — Asetus (EY) N:o 111/1999 — Maataloustuotteiden toimittamista Venäjän federaatiolle koskeva ohjelma — Naudanlihan kuljetusta koskevan hankintasopimuksen sopijapuoleksi valittu tarjoaja — Toimivallan antaminen — Välityslauseke”

Tiivistelmä – Unionin tuomioistuimen tuomio (ensimmäinen jaosto) 17.1.2013

Maatalous – Yhteinen maatalouspolitiikka – Elintarvikeapu – Maataloustuotteiden toimittamista Venäjän federaatiolle koskeva ohjelma – Oikeusriidat, jotka koskevat veloituksetta toimitettavien elintarvikkeiden toimituspalveluja koskevaa tarjouskilpailua – Oikeusriidat, jotka koskevat interventioelimen toimituksen maksamista ja tarjouskilpailun voittajan tallettaman rahamääräisen vakuuden vapauttamista koskevien sopimusvelvoitteiden täyttämisessä tekemistä virheistä aiheutuvan vahingon korvaamista – Unionin tuomioistuimen toimivalta – Välityslauseke

(SEUT 272 artikla; neuvoston asetus N:o 2802/98; neuvoston asetuksen N:o 111/1999 10 artikla, 12 artiklan 2 kohta ja 16 artikla; komission asetuksen N:o 1799/1999 1 kohta)

Maataloustuotteiden jakeluohjelmasta Venäjän federaatiolle annetun asetuksen N:o 2802/98 soveltamista koskevista yhteisistä yksityiskohtaisista säännöistä annetun asetuksen N:o 111/1999, sellaisena kuin se on muutettuna asetuksella N:o 1125/1999, 16 artiklaa on tulkittava siten, että siinä annetaan Euroopan unionin tuomioistuimelle toimivalta ratkaista oikeusriidat, jotka koskevat niitä edellytyksiä, joiden mukaisesti interventioelin, jonka tehtäväksi on annettu vastaanottaa Venäjän federaatiolle veloituksetta toimitettavien elintarvikkeiden toimituspalveluja koskevassa tarjouskilpailussa tehtävät tarjoukset, suorittaa maksettavan maksun tarjouskilpailun voittajalle ja vapauttaa tarjouskilpailun voittajan tämän elimen hyväksi tallettaman toimitusvakuuden, ja erityisesti sellaiset oikeusriidat, jotka koskevat interventioelimen näiden toimien toteuttamisessa tekemistä virheistä aiheutuvan vahingon korvaamista.

Vaikka näissä asetuksissa ja naudanlihan toimittamisesta Venäjälle annetussa asetuksessa N:o 1799/1999 tarkoitettu toimitus toteutetaan komission ja tarjouskilpailun voittajan välisellä sopimuksella, asetuksen N:o 111/1999 16 artiklassa oleva lauseke muodostaa erottamattoman osan tästä toimitussopimusta ja sitä on pidettävä SEUT 272 artiklassa tarkoitettuna välityslausekkeena. Välityslauseke antaa periaatteessa unionin tuomioistuimelle toimivallan ratkaista sellaiset vaatimukset, jotka perustuvat sopimukseen, johon sisältyy välityslauseke, tai jotka liittyvät välittömästi tällaisesta sopimuksesta johtuviin velvoitteisiin. Toimitusta koskeva maksu ja rahamääräisen vakuuden vapauttaminen ovat sopimusvelvoitteita. Niistä on säädetty asetuksen N:o 111/1999 10 artiklassa ja 12 artiklan 2 kohdassa, ja niistä on tullut riidanalaisen sopimuksen erottamaton osa asetuksen N:o 1799/1999 1 artiklan sen sanamuodon nojalla, jonka mukaan toimitus on toteutettava asetuksen N:o 111/1999 yksityiskohtaisten sääntöjen mukaisesti. Tästä seuraa, että näiden kahden sopimusvelvoitteen viivästyneestä täyttämisestä aiheutuneen vahingon korvaamista koskevat vaatimukset on katsottava vaatimuksiksi, jotka perustuvat riidanalaiseen sopimukseen, johon sisältyy välityslauseke, tai vaatimuksiksi, jotka liittyvät välittömästi tällaisesta sopimuksesta johtuviin velvoitteisiin. Lisäksi hyvän lainkäytön vaatimukset edellyttävät, ettei usea tuomioistuin ole toimivaltainen saman sopimuksen osalta erityisesti sen mukaan, millainen sopimusvelvoite on kysymyksessä, ja että vältytään ristiriitaisilta ratkaisuilta, joihin tällainen tilanne saattaa johtaa. Tästä seuraa, että asetuksen N:o 111/1999 16 artikla on ymmärrettävä siten, että siinä annetaan unionin tuomioistuimelle toimivalta ratkaista kyseisten velvoitteiden viivästyneestä täyttämisestä aiheutunutta vahinkoa koskevat korvausvaatimukset.

(ks. 28–33 ja 35 kohta sekä tuomiolauselma)

Asia C-623/11

Geodis Calberson GE

vastaan

Établissement national des produits de l’agriculture et de la mer (FranceAgriMer)

(Conseil d’État’n (Ranska) esittämä ennakkoratkaisupyyntö)

”Maatalous — Elintarvikeapu — Asetus (EY) N:o 111/1999 — Maataloustuotteiden toimittamista Venäjän federaatiolle koskeva ohjelma — Naudanlihan kuljetusta koskevan hankintasopimuksen sopijapuoleksi valittu tarjoaja — Toimivallan antaminen — Välityslauseke”

Tiivistelmä – Unionin tuomioistuimen tuomio (ensimmäinen jaosto) 17.1.2013

Maatalous — Yhteinen maatalouspolitiikka — Elintarvikeapu — Maataloustuotteiden toimittamista Venäjän federaatiolle koskeva ohjelma — Oikeusriidat, jotka koskevat veloituksetta toimitettavien elintarvikkeiden toimituspalveluja koskevaa tarjouskilpailua — Oikeusriidat, jotka koskevat interventioelimen toimituksen maksamista ja tarjouskilpailun voittajan tallettaman rahamääräisen vakuuden vapauttamista koskevien sopimusvelvoitteiden täyttämisessä tekemistä virheistä aiheutuvan vahingon korvaamista — Unionin tuomioistuimen toimivalta — Välityslauseke

(SEUT 272 artikla; neuvoston asetus N:o 2802/98; neuvoston asetuksen N:o 111/1999 10 artikla, 12 artiklan 2 kohta ja 16 artikla; komission asetuksen N:o 1799/1999 1 kohta)

Maataloustuotteiden jakeluohjelmasta Venäjän federaatiolle annetun asetuksen N:o 2802/98 soveltamista koskevista yhteisistä yksityiskohtaisista säännöistä annetun asetuksen N:o 111/1999, sellaisena kuin se on muutettuna asetuksella N:o 1125/1999, 16 artiklaa on tulkittava siten, että siinä annetaan Euroopan unionin tuomioistuimelle toimivalta ratkaista oikeusriidat, jotka koskevat niitä edellytyksiä, joiden mukaisesti interventioelin, jonka tehtäväksi on annettu vastaanottaa Venäjän federaatiolle veloituksetta toimitettavien elintarvikkeiden toimituspalveluja koskevassa tarjouskilpailussa tehtävät tarjoukset, suorittaa maksettavan maksun tarjouskilpailun voittajalle ja vapauttaa tarjouskilpailun voittajan tämän elimen hyväksi tallettaman toimitusvakuuden, ja erityisesti sellaiset oikeusriidat, jotka koskevat interventioelimen näiden toimien toteuttamisessa tekemistä virheistä aiheutuvan vahingon korvaamista.

Vaikka näissä asetuksissa ja naudanlihan toimittamisesta Venäjälle annetussa asetuksessa N:o 1799/1999 tarkoitettu toimitus toteutetaan komission ja tarjouskilpailun voittajan välisellä sopimuksella, asetuksen N:o 111/1999 16 artiklassa oleva lauseke muodostaa erottamattoman osan tästä toimitussopimusta ja sitä on pidettävä SEUT 272 artiklassa tarkoitettuna välityslausekkeena. Välityslauseke antaa periaatteessa unionin tuomioistuimelle toimivallan ratkaista sellaiset vaatimukset, jotka perustuvat sopimukseen, johon sisältyy välityslauseke, tai jotka liittyvät välittömästi tällaisesta sopimuksesta johtuviin velvoitteisiin. Toimitusta koskeva maksu ja rahamääräisen vakuuden vapauttaminen ovat sopimusvelvoitteita. Niistä on säädetty asetuksen N:o 111/1999 10 artiklassa ja 12 artiklan 2 kohdassa, ja niistä on tullut riidanalaisen sopimuksen erottamaton osa asetuksen N:o 1799/1999 1 artiklan sen sanamuodon nojalla, jonka mukaan toimitus on toteutettava asetuksen N:o 111/1999 yksityiskohtaisten sääntöjen mukaisesti. Tästä seuraa, että näiden kahden sopimusvelvoitteen viivästyneestä täyttämisestä aiheutuneen vahingon korvaamista koskevat vaatimukset on katsottava vaatimuksiksi, jotka perustuvat riidanalaiseen sopimukseen, johon sisältyy välityslauseke, tai vaatimuksiksi, jotka liittyvät välittömästi tällaisesta sopimuksesta johtuviin velvoitteisiin. Lisäksi hyvän lainkäytön vaatimukset edellyttävät, ettei usea tuomioistuin ole toimivaltainen saman sopimuksen osalta erityisesti sen mukaan, millainen sopimusvelvoite on kysymyksessä, ja että vältytään ristiriitaisilta ratkaisuilta, joihin tällainen tilanne saattaa johtaa. Tästä seuraa, että asetuksen N:o 111/1999 16 artikla on ymmärrettävä siten, että siinä annetaan unionin tuomioistuimelle toimivalta ratkaista kyseisten velvoitteiden viivästyneestä täyttämisestä aiheutunutta vahinkoa koskevat korvausvaatimukset.

(ks. 28–33 ja 35 kohta sekä tuomiolauselma)